**UZAICINĀJUMS IESNIEGT PIEDĀVĀJUMU CENU APTAUJAI**

**Limbažu novada pašvaldība uzaicina Jūs iesniegt savu cenu piedāvājumu cenu aptaujā “Brīvdabas estrādes izbūve”.**

*Cenu aptauja tiek veikta Eiropas Savienības Eiropas Lauksaimniecības fonda lauku attīstībai līdzfinansētā projektā “Estrādes un sēdvietas izveide pie Katvaru ezera” Nr. 22-09-AL20-A019.2201-000005.*

1. Darbu izpildes vietas adrese – Katvari, Katvaru ezers, Limbažu novads, LV-4061
2. Līguma izpildes termiņš – no cenu aptaujas līguma noslēgšanas dienas līdz 2023.gada 20.jūnijam.
3. Līguma apmaksa – līguma apmaksa tiek veikta 15 (piecpadsmit) dienu laikā pēc Darbu pabeigšanas (būvvaldes atzīme BIS lietā par būvdarbu pabeigšanu), pieņemšanas - nodošanas akta parakstīšanas un Izpildītāja rēķina saņemšanas dienas.
4. Pretendenta iepriekšējo 5 (piecu) gadu laikā, līdz piedāvājuma iesniegšanas dienai, ir vismaz 1 (viena) pieredze būvdarbu veikšanā, kur veikto būvdarbu vērtība bijusi ne mazāka kā 6000 EUR bez PVN.
5. Pretendentam, kuram piešķirtas tiesības slēgt cenu aptaujas līgumu, jāparaksta iestādes sagatavotais iepirkuma līgums ne vēlāk kā 10 (desmit) dienu laikā no pasūtītāja uzaicinājuma parakstīt cenu aptaujas līgumu nosūtīšanas dienas un jāiesniedz pasūtītājam parakstīts cenu aptaujas līgums. Ja norādītajā termiņā cenu aptaujas uzvarētājs neiesniedz iepriekšminēto dokumentu, tas tiek uzskatīts par atteikumu slēgt cenu aptaujas līgumu.
6. Kontaktpersona: Aija Romancāne, Pociema kultūras nama vadītāja, tālrunis: 26349162 , e-pasts: pociema.kn@limbazunovads.lv

Piedāvājuma izvēles kritērijs ir piedāvājums ar **viszemāko cenu.**

Piedāvājumā iesniedzamie dokumenti:

1. Piedāvājuma veidlapa
2. Tāme atbilstoši specifikācijā pievienotajiem darbu apjomiem, kas sastādīta atbilstoši Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība”. Finanšu piedāvājumā iekļautās tāmes sastāda saskaņā ar minēto Ministru kabineta noteikumu prasībām
3. Objekta apsekošanas akts

Piedāvājumus cenu aptaujai var iesniegt līdz 2023. gada 24. aprīlim pulksten 10:00.

Piedāvājumi var tikt iesniegti:

1. iesniedzot personīgi Limbažu novada pašvaldības Limbažu novada administrācijas Administratīvās nodaļas Limbažu klientu apkalpošanas centrā, Rīgas ielā 16, Limbažos, Limbažu novadā;
2. nosūtot pa pastu vai nogādājot ar kurjeru, adresējot Limbažu novada pašvaldībai, Rīgas ielā 16, Limbažos, Limbažu novadā, LV-4001;
3. nosūtot ieskenētu pa e-pastu (iepirkumi@limbazunovads.lv);
4. nosūtot elektroniski parakstītu uz e-pastu (iepirkumi@limbazunovads.lv)
5. nosūtot 3. vai 4. punktā minētajā kārtībā, bet ar elektroniski šifrētu finanšu piedāvājumu un nodrošināt piedāvājuma atvēršanas paroles nosūtīšanu 1 (vienas) stundas laikā pēc iesniegšanas termiņa beigām.

Piedāvājumi, kuri tiks iesniegti pēc noteiktā datuma un laika, netiks vērtēti.

Pielikumā: 1. Tehniskā specifikācija uz 2 (divām) lapām.

2. Piedāvājuma veidlapa uz 2 (divām) lapām.

3. Objekta apsekošanas akts uz 1 (vienas) lapas.

4. Apliecinājums par neatkarīgi izstrādātu piedāvājumu uz 1 (vienas) lapas.

5. Brīvdabas estrādes projekts (zip.fails)

Pielikums Nr. 1

TEHNISKĀ SPECIFIKĀCIJA

**“Brīvdabas estrādes izbūve”**

1. Pretendentam jānodrošina brīvdabas estrādes būvniecība atbilstoši paskaidrojuma rakstam “Brīvdabas estrāde pie Katvaru ezera, “Katvaru parks”, Katvaru pag., Limbažu nov.”.
2. Visi paskaidrojuma rakstā un tehniskajā specifikācijā minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem “vai ekvivalents”, pat ja tas kādā no vietām nav šādi norādīts.
3. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un jāpievieno piedāvājumam (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti), kā arī projekta autora saskaņojums ekvivalentā materiāla izmantošanai.
4. Tehniskajā specifikācijā norādīto darbu izpilde, detaļas, būves elementa vai izstrādājumu uzstādīšana ietver pilnu darba ciklu līdz attiecīgās detaļas, būves elementa vai izstrādājuma gatavībai pilnīgai ekspluatācijai, ietverot visus materiālus, kas tehnoloģiski nepieciešami attiecīgā būves elementa drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta darba izpildei.
5. Būvuzņēmējam ir jāizvērtē visi materiāli pilnvērtīgai darbu pabeigšanai, tajā skaitā neuzskaitītie materiāli un palīgmateriāli, kā arī būvdarbu ilgumam atbilstošās būvniecības darbu veikšanas izmaksas.
6. Darbi veicami saskaņā ar Latvijas būvnormatīvu un citu normatīvo aktu prasībām.
7. Darbu izpildē Būvuzņēmējam jānodrošina sertificētu būvspeciālistu piesaiste atbilstoši paskaidrojuma rakstā plānoto darbu veidiem.
8. Būvdarbos izmantotajiem materiāliem jābūt Eiropas Savienībā un Latvijas Republikā sertificētiem un to parametri, fiziskās īpašības un ilgmūžība atbilst normatīvo aktu prasībām (materiāliem jāpievieno ekspluatācijas īpašību deklarācijas).Piegādātajām iekārtām un veiktajiem darbiem jānodrošina garantija 24 (divdesmit četri) mēneši no pieņemšanas-nodošanas akta parakstīšanas dienas.Pretendentam jāparedz izmaksas par visiem nepieciešamajiem saskaņojumiem, atļaujām būvdarbu uzsākšanai un objekta nodošanai ekspluatācijā.
9. Vienības cenā ir jāņem vērā jebkādi citi darbi, kuri ietver visus darbus, kuri ietverti attiecīgajos aprakstos un/vai ir nepieciešami darbu pilnīgai nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi darbi, kas vajadzīgi būvlaukuma funkcionēšanai, būvniecībai un būves pilnīgai nodošanai ekspluatācijā, kā arī defektu novēršanai garantijas periodā. Nekāda papildus maksa par neuzskaitītiem darbiem netiek atzīta.
10. Būvuzņēmējs pēc iepirkuma līguma noslēgšanas 5 (piecu) darba dienu laikā iesniedz Pasūtītājam dokumentus (būvuzņēmēja obligātās civiltiesiskās apdrošināšanas polise, atbildīgā būvdarbu vadītāja profesionālās civiltiesiskās atbildības apdrošināšana polise u.c. būvvaldes pieprasīti dokumenti) būvvaldes atzīmes par būvniecības uzsākšanas nosacījumu izpildi saņemšanai.
11. Pēc būvdarbu pabeigšanas Būvuzņēmējam jāiesniedz Pasūtītājam:

11.1. atbildīgā būvdarbu vadītāja parakstīts Apliecinājums par būvdarbu pabeigšanu;

11.2.tehniskā dokumentācija:

11.3.segto darbu akti;

11.4.būvmateriālu atbilstības deklarācijas;

11.5.izpilduzmērījumi;

11.6.atbildīgo institūciju atzinumi.

1. 5 (piecu) darba dienu laikā pēc Apliecinājuma par būvdarbu pabeigšanu saņemšanas Pasūtītājs sasauc darba komisiju (piedalās pasūtītāja, būvuzņēmēja un būvvaldes pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem.
2. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus;
3. Ja defekti netiek konstatēti, Pasūtītājs nekavējoties paraksta no savas puses Apliecinājumu par būvdarbu pabeigšanu un iesniedz Būvvaldē no Būvuzņēmēja saņemto tehnisko dokumentāciju atzīmes par būvdarbu pabeigšanu saņemšanai paskaidrojuma rakstā.
4. Pēc būvdarbu pabeigšanas objektam jābūt tādā stāvoklī, lai to varētu nekavējoties ekspluatēt.
5. **Darbu apjomi:**

|  |  |  |  |
| --- | --- | --- | --- |
| **Nr.p.k.** | **Materiāls un veicamais darbs** | **Mērvienība** | **Apjoms** |
| 1. | Stabveida pamatu asu nospraušana, grunts izrakšana ar zemes urbi dziļumā 1,4m no zemes virsmas | m3 | 1,35 |
| 2. | Stabveida pamatu pēdas izveidošana 0,3m biezumā ar noblietēšanu (grants/šķembu maisījums) | m3 | 0,5 |
| 3. | Stabveida pamatu veidņošana  | kompl. | 12 |
| 4. | Stabveida pamatu betonēšana 1,25m | m3 | 2 |
| 5. | U-veida balsta kurpju ar enkuru iebetonēšana pēc asīm, augstuma un līmeņa (skatīt projektu) | gab. | 12 |
| 6. | Ruberoīda uzklāšana uz pamatu augšējās virsmas divās kārtās bitumena mastikā | kompl. | 12 |
| 7. | Koka apakšējā vainaga, siju un brusu karkasa montāža | m3 | 1,35 |
| 8. | Brusu kurpju montāža | gab. | 54 |
| 9. | Skrūvju savienojumu izbūve visai ēkai | kompl. | 1 |
| 10. | Pakāpienu koka brusu izbūve | m3 | 0,23 |
| 11. | Grīdas un pakāpienu apšūšana ar terases dēļiem, krāsošana | m3 | 0,94 |
| 12. | Karkasa brusu un aizmugures sienas karkasa nostiprināšana ar stūra leņķiem | gab. | 30 |
| 13. | Aizmugures sienas karkasa un spāru montāža, krāsošana | m3 | 0,91 |
| 14. | Spāru leņķu montāža | gab. | 56 |
| 15. | Vēja stutu montāža 55°, krāsošana | m3 | 0,13 |
| 16. | OSB 18mm klāja krāsošana un montāža | m2 | 35,3 |
| 17. | Spāru galu nosegdēļu montāža, krāsošana | m3 | 0,12 |
| 18. | Necaurlaidīga jumta membrānas IKO Armourbase montāža | m2 | 37 |
| 19. | Skārda vējmalas montāža | kompl. | 4 |
| 20. | Bitumena šindeļu uzklāšana | m2 | 37 |
| 21. | Aizmugures sienas apdares dēļu montāža, krāsošana | m3 | 0,49 |
| 22. | Metāla lietus ūdens noteksistēmas montāža | kompl. | 1 |
| 23. | Būvgružu aizvākšana un teritorijas sakārtošana ap ēku, grunts nolīdzināšana | kompl. | 1 |
| 24. | Izpilddokumentācijas sagatvošana | kompl. | 1 |

**Pielikums Nr.2**

**PIEDĀVĀJUMA VEIDLAPA**

**\_\_\_.\_\_\_\_.2023. Nr.\_\_\_\_\_\_**

 **Pamatojoties uz saņemto uzaicinājumu iesniedzam piedāvājumu cenu aptaujai “Brīvdabas estrādes izbūve”.**

* + - 1. **INFORMĀCIJA PAR PRETENDENTU**

|  |  |
| --- | --- |
| **Pretendenta nosaukums****vai vārds, uzvārds** |  |
| **Vienotais reģistrācijas Nr.** **vai personas kods** |  |
| **Būvkomersanta reģistrācijas numurs** **vai būvspeciālista sertifikāta Nr.** |  |
| **Pretendenta adrese, tālruņa Nr., e-pasts** |  |
| **Pretendenta bankas rekvizīti** |  |
| **Pretendenta pārstāvja vai pilnvarotās personas, kas parakstīs iepirkuma līgumu, amats, vārds uzvārds, tālruņa Nr., pilnvarojuma pamats** |  |
| **Pretendents nodrošina līguma parakstīšanu ar elektronisko parakstu** |  |
| **Pretendenta par iepirkuma līguma izpildi atbildīgās personas amats, vārds uzvārds, tālruņa Nr., e-pasts** |  |

Pretendentam ir pieejami darba izpildei atbilstoši speciālisti un darbinieki, lai kvalitatīvi un noteiktajā termiņā pilnībā izpildītu paredzamo līgumu, tajā skaitā **sertificēts atbildīgais būvdarbu vadītājs, kurš ir tiesīgs vadīt ēku būvdarbus**.

Būvdarbu vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sertifikāta Nr. \_\_\_\_\_\_\_\_\_\_\_\_\_\_\_\_\_

* + - 1. **PRETENDENTA PIEREDZES APLIECINĀJUMS**

|  |  |  |  |  |
| --- | --- | --- | --- | --- |
| **Kvalifikācijas prasība** | **Objekta nosaukums, līguma Nr., būvdarbu pasūtītājs un izpildītājs** | **Veikto darbu izmaksas, kas pierāda atbilstību attiecīgajai kvalifikācijas prasībai** | **Pasūtītājs, kontaktpersona, tālrunis,** **e-pasts** | **Objekta pabeigšanas gads, mēnesis** |
| Būvdarbu līgums, kurā būvdarbi veikti vismaz 6000 *euro* bez PVN apmērā |  |  |  |  |

* + - 1. **FINANŠU PIEDĀVĀJUMS**

|  |  |  |  |
| --- | --- | --- | --- |
| **Iepirkuma priekšmeta nosaukums** | **Līgumcena, EUR bez PVN** | **PVN** | **Kopējā līgumcena, EUR ar PVN** |
| **Brīvdabas estrādes izbūve** |  |  |  |

*Pielikumā: Lokālā tāme Nr.1 uz \_\_\_ lapām.*

Apliecinām, ka izmaksās ievērtēti visi darbu veikšanai nepieciešamie materiāli, algas un mehānismi, visi ar darbu organizāciju saistītie izdevumi, kā arī darbi, kas nav minēti, bet bez kuriem nebūtu iespējama darbu tehnoloģiski pareiza un spēkā esošiem normatīvajiem aktiem atbilstoša veikšana pilnā apmērā.

Pretendenta pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas vārds, uzvārds, amats

**Pielikums Nr 3**

**OBJEKTA APSEKOŠANAS AKTS**

 **Apsekošanas dati**

|  |  |
| --- | --- |
| **Apsekošanas datums** | \_\_.\_\_.2023. |

**Pretendents:**

|  |  |
| --- | --- |
| **Uzņēmuma nosaukums** |  |
| **Reģistrācijas Nr.** |  |
| **Adrese** |  |
| **Pārstāvja amats, vārds, uzvārds** |  |
| **Kontaktinformācija (tālrunis, fakss, e-pasts)** |  |

Pretendenta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /uzņēmuma nosaukums/ /vārds, uzvārds/

veicis objektu apsekošanu saskaņā ar cenu aptaujas “**Brīvdabas estrādes izbūve**”, cenu aptaujā noteiktajām prasībām.

**Objekta apsekošanas dalībnieku paraksti**

|  |  |
| --- | --- |
| Pasūtītāja pārstāvis (amats, vārds, uzvārds) | Pasūtītāja pārstāvja paraksts |
| Pociema kultūras nama vadītāja Aija Romancāne, telefona nr. 26349162, e-pasts: pociema.kn@limbazunovads.lv  |  |
| Pretendenta pārstāvis (amats, vārds, uzvārds) | Pretendenta pārstāvja paraksts |
|  |  |

Pielikums Nr. 4

 Cenu aptaujas “**Brīvdabas estrādes izbūve”**

**Apliecinājums par neatkarīgi izstrādātu piedāvājumu**

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_, reģ nr.\_\_\_\_\_\_\_\_\_\_

*Pretendenta/kandidāta nosaukums, reģ. Nr.*

(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.

2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (*pēc vajadzības, atzīmējiet vienu no turpmāk minētajiem*):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem[[1]](#footnote-2) un bez konsultācijām, līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

Datums \_\_.\_\_\_.2023

|  |  |  |  |  |
| --- | --- | --- | --- | --- |
|  |  |  |  | Paraksts |

1. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

1) iesniedz piedāvājumu šim iepirkumam;

2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam. [↑](#footnote-ref-2)